**"לדבר מיניות"**

**סיליבוס קורס מומחיות דו שנתי – אוניברסיטת בן גוריון בנגב**

**רציונאל:**

בני האדם הנם יצורים מיניים מרגע לידתם. המיניות מלווה אותנו לאורך כל חיינו ומהווה חלק משמעותי מהwell being שלנו כבני האדם. לא ניתן להתייחס אל האדם השלם ללא התייחסות אל מיניותו. זכותו הבסיסית של כל אדם היא להכיר במיניותו ולדעת לממש אותה בדרך הנכונה, באופן התואם את הגיל התפתחותי שלו תוך התאמתה לסביבה החברתית והתרבותית בה הוא חי.

חינוך למיניות בריאה איננו משימה קלה עבורנו המבוגרים. השיח העוסק בתכנים אלה מעורר לעיתים בלבול, מבוכה וחשש מחשיפה אישית ובשל כך רבים ההורים והמחנכים הנמנעים משיח בנושא עם ילדים צעירים ובני נוער. בחלק מהמקרים בהם השיח כן מתקיים הוא מנוהל באופן מלאכותי, דידקטי, מרוחק ומלא חרדה.

אינטליגנציה מינית, דימוי עצמי חיובי ודימוי גוף בריא נרכשים תוך דיאלוג מתמיד בין הילד לבין סביבתו. כאשר תהליך התפתחותי זה אינו מלווה בדיאלוג מתמשך ופתוח עם מבוגרים משמעותיים בחייו של הילד, הרי שבגיל ההתבגרות נוצר מצב שבו הדיאלוג מתקיים רק בין המתבגר לבין עצמו או בינו לבין קבוצת השווים. כאשר אין דיאלוג משמעותי קשה יותר לקדם ולטפח התמודדות טובה עם סוכני חברות חיצוניים כמו המדיה לסוגיה השונים: פרסומות, טלוויזיה, אתרי סקס, וכו'. תהליך שכזה, ללא תיווך וליווי מבוגר, מביא להיווצרות תפיסות מוטעות באשר למיניות העשויות לפגוע בהתפתחות תקינה של מיניות, זוגיות, דימוי גוף ודימוי עצמי בכלל.

במציאות הקיימת כיום בו אין יכולת לעצור את הילדים מחשיפה לתכנים מעוותים ובלתי מותאמים, יש חשיבות לפיתוח כלים ומיומנויות שיחזקו אותנו כמבוגרים המחנכים את הילדים ביצירת דיאלוג רלוונטי ומשמעותי עמם בנושא מיניות. על מנת לענות על הצרכים ההתפתחותיים של הילדים ובני הנוער יש להבנות תוכנית התפתחותית אשר תהייה רלוונטית לחייהם ולצרכיהם ומודל של שיח בנושא מיניות המותאם למציאות העכשווית בה חיים הילדים. מודל זה יהיה מבוסס על ידע העולם שהילדים ובני הנוער רוכשים בתהליך הסוציאליזציה שלהם

במסגרת הקורס "לדבר מיניות" נלמד בשנה הראשונה מהי מיניות, כיצד לדבר מיניות עם ילדים בטווח גילאים רחב מגיל צעיר ועד סיום לימודיהם. נלמד מהי התפתחות פסיכו סקסואלית נורמטיבית ותקינה בכל גיל והפערים בינה לבין התפתחות פסיכו סקסואלית שלילית ו/או חריגה. נכיר ונדון במרחב רב של נושאים מתחום המיניות הנורמטיבית והחיובית, נתמודד עם סוגיות העולות מן השטח ונרחיב את הידע

והכלים העומדים לרשותנו בניהול שיח רלוונטי בנושא למען קידום מיניות בריאה בקרב ילדים ובני הנוער.

**מטרות הקורס:**

* הכרתן של עמדות אישיות של המשתתפים בנושא המיניות והשפעתם על ההנחיה.
* עיבוד רגשי וחוויתי של נושאים מגוונים מתחום המיניות.
* רכישת ידע תאורטי רחב במגוון נושאים מתחום המיניות.
* הכרתם של נהלים וחוזרי מנכ"ל הרלוונטיים לנושא.
* רכישת כלים לבניית סדנאות בתחום המיניות בנושאים הרלוונטיים לבני הנוער.
* רכישת דרכים לניהול שיח רלוונטי בנושא מיניות עם בני נוער

**בשנת הלימודים תשע"ז ייפתח ביחידה לפיתוח מקצועי של עובדי חינוך באוניברסיטאות בן גוריון בדרום וחיפה בצפון קורס דו שנתי - "לדעת מיניות" בהיקף של 120 שעות.**

הקורס, בהובלת שפ"י -היחידה למיניות ומניעת פגיעה מינית בילדים ובני נוער מיועד ליועצים חינוכיים בעלי וותק של 4 שנים ומעלה ומוכר לדרגות 2-6 באופק חדש ובעוז לתמורה.

**יום לימודים**: יום ב' בין השעות 16.15 – 19.30 בנוסף: יום יערך מרוכז בן 8ש"ש בחופשת פסח בדרום .

**מנחי הקורס**: מדריכי שפ"י - מומחים בתחום המיניות והפגיעה המינית בילדים ובני נוער ובעבודה עם צוותים מקצועיים במערכת החינוך, נציגי אגודות עמם שפ"י בקשר מקצועי, מרצים אורחים – מומחים בתחום מיניות של בני נוער.

**מבנה הקורס:**

כל מפגש יחולק לשני חלקים: א. חלק סדנאי /חוויתי , ב. חלק תיאורטי/ יישומי.

**חלק א:** השנה הראשונה ללמידה תוקדש להכרות מעמיקה עם נושא המיניות.

**חלק ב**: החלק השני של הקורס יוקדש להכרות עם נושאי הפגיעה המינית, חוזרי מנכ"ל בנושא והתנהלות ביה"ס במצבי פגיעה. החלק השני של השנה יוקדש לפיתוח שיח רלוונטי עם ילדים צעירים ובני נוער וללמידת עמיתים . המשתתפים בקורס יתחייבו בשנה השנייה לקורס לבנות תוכנית התפתחותית בנושא מיניות בבית ספרם ולהעביר מספר מפגשים בנושא לצוות מחנכים / מורים מביה"ס ו/או לקב' תלמידים מביה"ס. המשתתפים יציגו את תוכנית העבודה אותה בנו בפני הקב' וכן יעבירו פעילות חוויתית אחת לכל הפחות לחברי הקבוצה. הקבוצה תדון בתכני הפעילות, בדרך העברתה ובדילמות מקצועיות אותן הפעילות מזמנת. המטרה בחלק הזה של השנה להרחיב את הידע של המשתתפים בקורס בהנחיית קהלים שונים בנושא מיניות ופגיעה מינית ולזמן התמודדות עם קשיים העשויים לעלות מן השטח.

הנושאים יועברו בדרך סדנאית – חוויתית המשולבת בקטעי סרטים, הרצאות ודיון במאמרים מקצועיים.

הלמידה כוללת קריאת ספרות מקצועית והשתתפות בסימולציות בנושא.

**תעודה:**

המשתתפים בקורס יקבלו תעודה המאשרת את התמחותם היחודית בנושא מיניות ומניעת פגיעה מינית. השתתפות בקורס תהווה תנאי להדרכה בעתיד ביחידה למיניות ומניעת פגיעה.

**בבליוגרפיה:**

1. להתגבר ולהתבגר – זה קורה לכולנו (1991). הוצאה לאור מחלקת הפרסומים, משרד החינוך והתרבות. (מיועד לכיתות ו' – ט').
2. טאנן, דבורה (1997). "קצר – למה אין הבנה בין נשים וגברים". הוצאת מטר.
3. טייפר, ליאנור (2001). "מיניות – מגיל ילדות ועד זקנה – תחושות, רגשות ופעולות מיניות שולטים על חיינו". אסטרולוג הוצאה לאור בע"מ.
4. לוז, דבורה ושרה אבני (2000). "אמא, יש לי משהו לספר לך. הורים וילדיהם על היציאה מן הארון". לשופרא, הוצאה לאור בע"מ.
5. למפרט, עדה (1994). "האבולוציה של האהבה". האוניברסיטה המשודרת.
6. מדארס, לינדה (1993). "מה קורה לגופי?" (2 ספרים – האחד לבנות ולהוריהם והשני – לבנים ולהוריהם). הוצאת אלפא/זמורה-ביתן.
7. מלאך-פיינס, איילה (1998). "פסיכולוגיה של המינים". (2 ספרים – כרך א' וכרך ב'). הוצאת האוניברסיטה הפתוחה.
8. נרדי, חן (1992). "גברים בשינוי – בדרך לגבריות אחרת". מודן, הוצאה לאור בע"מ.
9. פרידמן, אריאלה (1996). "באה מאהבה – אינטימיות וכוח בזהות הנשית". הוצאת הקיבוץ המאוחד.
10. קוואנה ג'ונסון, טוני (2000). "הבנת ההתנהגות המינית בגיל הילדות – מה טבעי ובריא?". הוצאת ספרים "אח" בע"מ.
11. קורן, עירית (2003). "ארון בתוך ארון – סיפורים של הומוסקסואלים ולסביות דתיים". הוצאת ידיעות אחרונות – ספרי חמד.
12. רוזין, טלי וד"ר עמוס בר (2000). "המדריך הישראלי למתבגרים" (4 חוברות מגיל 10-12 לבנות ועד גיל 18 לשני המינים). זמורה-ביתן, מוציאים לאור.
13. שחר, מיטל (2004). "להיות מושלמת". הוצרת הקיבוץ המאוחד.

**שנה ב' – 60 ש'**

|  |  |  |  |  |
| --- | --- | --- | --- | --- |
| מפגש | נושא | מועד | שעות | מרצה |
|  | הטרדה מינית, תקיפה מינית , אונס  החוק – גבולות, כללי התנהגות, נהלים | 30.10.17 | 16:15-19:30 |  |
|  | פגיעה מינית בין תלמידים – חוזר מנכ"ל בנושא - ניתוח אירועים | 6.11.17 | 16:15-19:30 |  |
|  | פגיעה של מבוגר בילד, אלימות במשפחה - חוק חובת הדיווח וחוק חובת היידועניתוח אירועים | 20.11.17 | 16:15-19:30 |  |
|  | שוטטות וזנות סמויה וגלויה | 4.12.17 | 16:15-19:30 |  |
|  | הורים ומיניות | 25.12.17 | 16:15-19:30 |  |
|  | כלים לבניית סדנה בנושא מיניות: חוזה קבוצתי, תיאום ציפיות, סטינג | 8.1.18 | 16:15-19:30 |  |
|  | מיומנויות בהנחיה בתחום המיניות, התייחסות להתנגדויות | 22.1.18 | 16:15-19:30 |  |
|  | בניית תכנית התפתחותית בנושא מיניות מותאמת גיל | 5.2.18 | 16:15-19:30 |  |
|  | התנסות אישית בהנחיה בנושא מיניות,קשיים ולבטים | 19.2.18 | 16:15-19:30 |  |
|  | הערכת תכניות המוצגות על ידי המשתתפים  | 5.3.18 | 16:15-19:30 |  |
|  | הצגת תוצרים, הדרכה וליווי | 19.3.18 | 16:15-19:30 |  |
|  | הצגת תוצרים, הדרכה וליווי | 9.4.18 | 16:15-19:30 |  |
|  | הצגת תוצרים, הדרכה וליווי | 23.4.18 | 16:15-19:30 |  |
|  | הצגת תוצרים, הדרכה וליווי | 7.5.18 | 16:15-19:30 |  |
|  | סיכום | 28.5.18 | 16:15-19:30 |  |